Diari Oficial de la Generalitat Valenciana


Sumari del DOGV 4220, del 03-04-2002 (2002/2652)

Informació pública de l'alternativa tècnica de programa per al desenvolupament per gestió indirecta de l'actuació integrada de la unitat d'execució A-8(2) El Cacauar i el projecte d'urbanització d'aquesta.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4220

Data del DOGV
:   03-04-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/2652


Organisme emissor
:   Ajuntament de Xilxes

Tipus de document
:   Anunci

Informació pública de l'alternativa tècnica de programa per al desenvolupament per gestió indirecta de l'actuació integrada de la unitat d'execució A-8(2) El Cacauar i el projecte d'urbanització d'aquesta. [2002/F2652]
  
L'Alcaldia Presidència, mitjançant la Resolució de data 7 de març de 2002, ha acordat sotmetre a informació pública l'alternativa tècnica de programa per al desenvolupament per gestió indirecta de l'actuació integrada de la unitat d'execució A-8(2) El Cacauar i el projecte d'urbanització d'aquesta, presentats per la mercantil Promociones Playa de Chilches, SL, junt amb els estatuts i acords socials de l'Agrupació d'Interés Urbanístic A8(2) El Cacauar de Platja de Xilxes, a l'empara del que s'estableix en l'article 45 de la Llei 6/1994, de 15 de novembre, Reguladora de l'Activitat Urbanística.
  
En aplicació del que s'estableix en l'article 46.3 de la llei esmentada, és procedent sotmetre el referit programa amb tota la documentació annexa a informació pública pel termini de 20 dies hàbils comptats a partir de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que durant aquest termini els interessats en el procediment podran formular qualssevol al·legacions que els convinguen segons dret, així com altres alternatives tècniques de programa i, si és el cas, proposicions juridicoeconòmiques, tot això en els termes i les condicions de l'esmentada Llei 6/1994.
  
Aquest expedient administratiu, junt amb la seua documentació, es podrà consultar a l'Ajuntament de Xilxes, els dies hàbils i durant les hores d'atenció al públic.
  
Les al·legacions que es formulen s'hauran de presentar a l'Ajuntament de Xilxes.
  
Així mateix, mitjançant aquest anunci, d'acord amb el que preceptua l'article 46, paràgrafs quart i cinqué, de la Llei 6/1994, de 15 de novembre, de la Generalitat Valenciana, es posa en coneixement dels interessats que el termini de cinc dies hàbils per a presentar les proposicions juridicoeconòmiques comença el següent dia hàbil a la finalització del termini de 20 dies anteriorment indicat. Durant aquest termini es podran formular les referides proposicions a l'Ajuntament de Xilxes, de 09.00 a 14.00 hores.
  
Finalitzat el segon termini, el següent dia hàbil, excepte si és dissabte, cas en què caldrà entendre el dia hàbil immediat posterior, tindrà lloc l'acte d'obertura de pliques a l'Ajuntament de Xilxes, a les 13.00 hores. Durant els 10 dies següents al d'obertura de pliques totes les actuacions de l'expedient podran ser objecte de consulta i al·legacions.
  
De conformitat amb el que s'estableix en l'article 59.4 de la Llei 30/1992, de 26 de desembre, de Règim Jurídic de les Administracions Públiques i del Procediment Administratiu Comú, mitjançant el present anunci, a més, se citen els propietaris afectats que puguen resultar desconeguts o dels quals s'ignore el lloc per a efectuar la notificació, perquè durant el termini assenyalat puguen formular les al·legacions que estimen pertinents.
  
Cosa que es publica perquè se'n prenga coneixement general, de conformitat amb el que s'estableix en l'article 46 de la Llei Reguladora de l'Activitat Urbanística.